פיטר מולאן

פיטר מולאן (באנגלית: Peter Mullan; נולד ב-2 בנובמבר 1959) הוא שחקן ובמאי קולנוע סקוטי.
התפרסם בתור שחקן בסרטים "טריינספוטינג", "בוי A" ו"קוראים לי ג'ו". קיבל הערכה רבה על סרטו השני כבמאי "האחיות מגדלנה".

ביוגרפיה
מולאן נולד בעיירה פיטרהאד שבצפון סקוטלנד.
בנם של פטרישיה וצ'ארלס מולאן.
אביו של מולאן נפטר ממחלת סרטן הריאה ביום הראשון בו החל ללמוד ב"אוניברסיטת גלאזגו".

למולאן שלושה ילדים מאשתו אן סוון.
מולאן הוא אוהד מושבע של קבוצת הכדורגל הסקוטית סלטיק.

קריירה קולנועית
מולאן החל את דרכו בקולנוע הבריטי בסרטים "לב אמיץ" ובשני סרטיו של דני בויל "חברים לרצח" בתור הגנגסטר הרצחני ו"טריינספוטינג" בתור סוחר הסמים סוונסי שמספק הרואין ל"רנט בוי" (יואן מקגרגור) "ספאד" (יואן ברמנר) ו"סיק בוי" (ג'וני לי מילר).

ב-1998 זכה מולאן בפרס השחקן הטוב ביותר של פסטיבל קאן על תפקידו בדרמת הספורט של קן לואץ' "קוראים לי ג'ו" בה גילם את ג'ו הקשיש והבודד שמאמן קבוצת כדורגל כושלת בגלאזגו.
בשנת 2000 שיחק את המהגר האירי דניאל דילון בסרט "התמורה", שהוא עיבוד חופשי לרומן "ראש העיר קסטרברידג'", והופיע בקומדיית הפשע האירית "פושע הגון".
ב-2001 שיחק בתפקיד ראשי במותחן האימה "אזור 9". 

ב-2002 קיבל מולאן ביקורות מצוינות על סרט השני שלו בתור במאי "האחיות מגדלנה" אודות בתי המחסה מגדלנה שבאירלנד בתקופה השמרנית.
לתפקידים הראשיים ליהק מולאן את השחקניות אן-מארי דף ונורה ג'יין-נון.
מולאן שגם שיחק בתפקיד קטן היה מועמד לפרס באפט"א על התסריט שכתב לסרט.
הסרט עצמו קטף את פרס אריה הזהב היוקרתי של פסטיבל הסרטים של ונציה.

ב-2003 הופיע מולאן בדרמה הסקוטית "הזר" ו-2004 בעיבוד האמריקאי בהפקתם של ג'ורג' קלוני וסטיבן סודרברג לסרט הפשע הארגנטינאי המצליח "תשע מלכות".
ב-2006 התפרסם במותחן הפוסט אפוקליפטי של אלפונסו קוארון "הילדים של מחר" בתור סיד שומר מחנה הפליטים המודרני שעוזר לדמות הראשית ת'יו (קלייב אוון) להבריח את התינוק היחיד בעולם.

ב-2007 הופיע בדרמות "בוי A" בתור טרי קצין המבחן של ג'ק ברידג' (אנדרו גארפילד) ו"הלגיון האחרון" בתפקיד אודואקר מנהיג השבט הגרמאני.
ב-2010 שיחק מולאן את אוכל המוות יאקסלי בשני חלקי הסרט "הארי פוטר ואוצרות המוות".

משנת 2017 משחק באחד התפקידים הראשיים בסדרה "אוזרק" (Ozark) המשודרת בנטפליקס.

 פילמוגרפיה נבחרת 
 חברים לרצח (1994)
 לב אמיץ (1995)
 טריינספוטינג (1996)
  סיפורי פיות (1997)
 קוראים לי ג'ון (1998)
 מיס ג'ולי (1999)
 פושע הגון (2000)
 התביעה (2000)
 אזור 9 (2001)
 האחיות מגדלנה (2002)
  זר (2003)
 נשיקת החיים (2003)
 קרימינל (2004)
 איזה יום יפה (2005)
 Cargo (2006)
 הילדים של מחר (2006)
 הצפון האמיתי (2006)
 הלגיון האחרון (2007)
 בוי A (2007)
 אבן הגורל (2008)
 טרילוגיית כיפה אדומה (2009)
  הארי פוטר ואוצרות המוות (2010)
 טירנוזאור (2011)
 סוס מלחמה (2011)
 פאנץ' 119 (2013)
 הרקולס (2014)
 הכבוד של טומי (אנ') (2016)
 אויבים (2017)
 מוגלי: אגדת הג'ונגל (2018)
 נעלמים (2018)
 מרתף האימה (אנ') (2023)
 The Hanging Sun(TBA)

 טלוויזיה 
קצה האגם (2013)
 הפחד (2013) 
 זרה: דם מדמי (2014)
מחצבה (2016)
וסטוורלד (2018–2020)
מכשפת (2020–הווה)
מחתרת המסילה (2021)
The North Water (2021)
שר הטבעות (2022)
 נקמה מחושבת (2023)
 איש קשר (אנ') (2023)
 זרה: דם מדמי (2025)
 The Bombing of Pan Am 103 (2025)

 פרסים ומועמדויות 
פרסשנהקטגוריהעבורתוצאהמקורפרס באפט"א לקולנוע2003התסריט המקורי הטוב ביותרהאחיות מגדלנההסרט הבריטי הטוב ביותרפרס אמי לבידור בפריים טיים2013שחקן המשנה הטוב ביותר במיני-סדרה או סרטקצה האגםפרס באפט"א לטלוויזיה2019הופעת הקומדיה הגברית הטובה ביותרMumפרס האקדמיה האוסטרלית לאמנויות הקולנוע והטלוויזיה2014שחקן אורח או שחקן משנה הטוב ביותר – דרמהקצה האגםפרס האקדמיה האירופית לקולנוע2002הסרט הטוב ביותרהאחיות מגדלנהפרס גילדת שחקני המסך2019ההופעה הטובה ביותר של אנסמבל בסדרת דרמהאוזרקפרס סטלייט2014השחקן הטוב ביותר במיני-סדרה או סרט טלוויזיהקצה האגםפרס בחירת מבקרי הטלוויזיה2013שחקן המשנה הטוב ביותרקצה האגםפרס אמפייר1999השחקן הבריטי הטוב ביותרקוראים לי ג'ופרס הקולנוע הבריטי העצמאי1998התסריט הטוב ביותרOrphansפרס דאגלס היקוקס (במאי הביכורים הטוב ביותר)השחקן הטוב ביותרקוראים לי ג'ו2000מיס ג'ולי2003הסרט הבריטי העצמאי הטוב ביותרהאחיות מגדלנההתסריט הטוב ביותר2011השחקן הטוב ביותרטירנוזאור2019שחקן המשנה הטוב ביותרההיעלמות2025הופעת המשנה הטובה ביותרI Swear

קישורים חיצוניים



הערות שוליים

קטגוריה:בוגרי אוניברסיטת גלאזגו
קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1959